CELEX: 31997D0094
Language: bg
Date: 1997-01-08 00:00:00
Title: Решение на Комисията от 8 януари 1997 година относно мерките, необходими за прилагане на правилата за сертифициране на някои продукти от животински произход (текст от значение за ЕИП)

Важна правна забележка

|

31997D0094

Официален вестник n° L 029 , 08/01/1997 стр. 0056 - 0058 специално чешко издание глава 3 том 20 стр. 242  - 244 специално испанско издание глава 3 том 20 стр. 242  - 244 специално унгарско издание глава 3 том 20 стр. 242  - 244 специално литвийско издание глава 3 том 20 стр. 242  - 244 LV.ES глава 3 том 20 стр. 242  - 244 MT.ES глава 3 том 20 стр. 242  - 244 PL.ES глава 3 том 20 стр. 242  - 244 SK.ES глава 3 том 20 стр. 242  - 244 специално словенско издание глава 3 том 20 стр. 242  - 244

		19970108Решение на Комисиятаот 8 януари 1997 годинаотносно мерките, необходими за прилагане на правилата за сертифициране на някои продукти от животински произход(текст от значение за ЕИП)(97/94/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/118/ЕИО на Съвета от 17 декември 1992 г. относно ветеринарно-санитарните и здравните изисквания, регулиращи търговията и вноса на територията на Общността на продукти, които не са обхванати от въпросните изисквания, определени в специални правила на Общността, посочени в глава 1 от приложение А към Директива 89/662/ЕИО, и, по отношение на патогените, в Директива 90/425/ЕИО [1], последно изменена с Решение 96/405/ЕИО на Комисията [2], и по-специално член 10, параграф 2, буква в) от нея,като взе предвид Директива 92/46/ЕИО на Съвета [3] от 16 юни 1992 г. относно здравните правила за производството и предлагането на пазара на сурово мляко, топлинно обработено мляко и продукти на млечна основа, последно изменена с Директива 96/23/ЕО [4], и по-специално член 36 от нея,като взе предвид Директива 71/118/ЕИО на Съвета [5] от 15 февруари 1971 г. относно здравните проблеми, засягащи производството и пускането на пазара на прясно месо от домашни птици, последно изменена с Директива 96/23/ЕО, и по-специално член 14, параграф Б, точка 1 в) от нея,като взе предвид Директива 89/437/ЕИО на Съвета [6] от 20 юни 1989 г. относно хигиената и здравните проблеми, които засягат производството и пускането на пазара на яйчни продукти, последно изменена с Директива 96/23/ЕО, и по-специално член 11, параграф 4 от нея,като взе предвид Директива 94/65/ЕО на Съвета [7] от 14 декември 1994 г. относно определяне на изискванията за производството и пускането на пазара на кайма и месни заготовки, и по-специално член 13, параграф I, точка Б.1 в) от нея,като има предвид, че Решения 94/309/ЕО [8], 94/446/ЕО [9] и 94/344/ЕО на Комисията [10], последно изменени с Решение 96/106/ЕО [11], регламентират съответно ветеринарно-санитарните изисквания и ветеринарното сертифициране за внос от трети страни на някои храни за домашни любимци и необработени храни за домашни любимци, съдържащи нискорискови материали, кости и костни продукти, рога и продукти от рога, копита и продукти от копита, с изключение на брашната от тях, подлежащи на допълнителна преработка, които не са предназначени за човешка или животинска консумация, както и преработен животински протеин, включително продукти, съдържащи този протеин, предназначени за животинска консумация; като има предвид, че Решение 96/106/ЕО изменя въпросните решения, като предвижда прилагането им да започне от 1 януари 1997 г.;като има предвид, че член 13, параграф 1, първо тире от Директива 92/46/ЕО предвижда, че животните от животновъдните стопанства следва да бъдат подлагани на редовни ветеринарномедицински прегледи с цел да се установи изпълнението на изискванията съгласно приложение А, глава I;като има предвид, че Решение 95/343/ЕО на Комисията [12], последно изменено с Решение 96/106/ЕО относно установяване на ветеринарно-санитарните изисквания и ветеринарното сертифициране на вноса на мляко и продукти на млечна основа, предназна чени за човешка консумация, се прилага от 1 януари 1997 г.; като има предвид, че въпросното решение трябва да бъде изменено, за да бъде приведено в съответствие с Директива 92/46/ЕИО;като има предвид, че Решения 96/712/ЕО [13], 97/38/ЕО [14], 97/41/ЕО [15] и 97/29/ЕО на Комисията [16] въвеждат съответно образци за здравна декларация и здравна маркировка за вноса на прясно месо от домашни птици от трети страни, специални ветеринарно-санитарни изисквания за внос на яйчни продукти, предназначени за човешка консумация, здравни изисквания и ветеринарно-санитарен сертификат за внос от трети страни на месни продукти, получени от месо на домашни птици, месо от дивеч, отгледан в животновъдни обекти, дивечово месо и заешко месо, здравни изисквания и ветеринарно-санитарен сертификат за внос на кайма и месни заготовки от трети страни; като има предвид, че решенията започват да се прилагат от 1 януари 1997 г.;като има предвид, че Решение 96/449/ЕО на Комисията [17] предвижда нови правила по отношение одобрението на алтернативни системи за топлинна обработка при преработката на животинските отпадъци с оглед инактивацията на агентите на спонгиформната енцефалопатия на територията на Общността; като има предвид, че тези разпоредби влизат в сила на 1 април 1997 г.; като има предвид, че въвеждането на въпросните правила ще наложи изменения в режима за внос от трети страни, считано от същата дата; като има предвид, че за да се избегне ненужно прекъсване, следователно, е целесъобразно прилаганият понастоящем режим на внос да продължи да действа до същата дата;като има предвид, че сертификатите, изброени в приложенията към посочените решения, влизат в сила на 1 януари 1997 г.; като има предвид, че поради затруднения от административен характер, е възможно някои търговски потоци да не бъдат в състояние да се адаптират в срок към хармонизираната система; като има предвид, че не е целесъобразно допълнителното отлагане на въвеждането на сертификатите; като има предвид, че за да се даде срок за промяна е целесъобразно да се разреши паралелното прилагане на двата вносни режима за кратък преходен период;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Държавите-членки могат да разрешат вноса в Общността на продукти, обхванати от сертификатите, определени в решенията, изброени в приложението, въз основа на сертификатите, установени от националните им правила в сила към 31 декември 1996 г. за ограничен период.Член 2Срокът съгласно член 1 изтича на 1 април 1997 г. за продуктите, обхванати от сертификатите, определени с решенията, изброени в приложението.Член 3Адресати на настоящото решение са държавите-членки.Съставено в Брюксел на 8 януари 1997 година.За КомисиятаFranz FischlerЧлен на Комисията[1] ОВ L 62, 15.3.1993 г., стр. 49.[2] ОВ L 165, 4.7.1996 г., стр. 40.[3] ОВ L 268, 14.9.1992 г., стр. 1.[4] ОВ L 125, 23.5.1996 г., стр. 10.[5] ОВ L 55, 8.3.1971 г., стр. 23.[6] ОВ L 212, 2.7.1989 г., стр. 87.[7] ОВ L 368, 31.12.1994 г., стр. 10.[8] ОВ L 137, 1.6.1994 г., стр. 62.[9] ОВ L 183, 19.7.1994 г., стр. 46.[10] ОВ L 154, 21.6.1994 г., стр. 45.[11] ОВ L 24, 31.1.1996 г., стр. 34.[12] ОВ L 200, 24.8.1995 г., стр. 52.[13] ОВ L 326, 17.12.1996 г., стр. 67.[14] ОВ L 14, 17.1.1997 г., стр. 61.[15] ОВ L 17, 21.1.1997 г., стр. 34.[16] ОВ L 12, 15.1.1997 г., стр. 33.[17] ОВ L 184, 24.7.1996 г., стр. 43.--------------------------------------------------19970108ПРИЛОЖЕНИЕРешение 95/343/ЕО на Комисията от 27 юли 1995 г. относно предвиждане на образци на здравни сертификати за внос от трети страни на топлинно обработено мляко, продукти на млечна основа и сурово мляко за човешка консумация, които се приемат в пунктове за събиране на мляко, стандартизационни центрове и предприятия за обработка или преработвателни предприятияРешение 96/712/ЕО на Комисията от 28 ноември 1996 г. относно определяне на образци на ветеринарно-санитарна декларация и здравна маркировка за вноса на прясно месо от домашни птици от трети страниРешение 97/38/ЕО на Комисията от 18 декември 1996 г. относно специалните здравни изисквания при внос на яйчни продукти за човешка консумацияРешение 97/41/ЕО на Комисията от 18 декември 1996 г. относно създаване на здравни изисквания и на здравен сертификат за внос от трети страни на месни продукти от домашни птици, дивеч, отглеждан в животновъдни обекти, дивечово месо и заешко месоРешение 97/29/ЕО на Комисията от 17 декември 1996 г. относно определяне на здравни изисквания и ветеринарно-санитарен сертификат за вноса на кайма и месни заготовки от трети страниРешение 94/309/ЕО на Комисията от 27 април 1994 г. относно определяне на ветеринарно-санитарните изисквания и ветеринарното сертифициране за внос от трети страни на някои храни за домашни любимци и необработени храни за домашни любимци, съдържащи ниско рискови материалиРешение 94/344/ЕО на Комисията от 27 април 1994 г. относно определяне на ветеринарно-санитарните изисквания и ветеринарното сертифициране при внос от трети страни на преработен животински протеин, включително продукти, съдържащи този протеин, предназначени за животниска консумацияРешение 94/446/ЕО на Комисията от 14 юни 1994 г. относно определяне на изискванията за внос от трети страни на кости и костни продукти, рога и продукти от рога, с изключение на брашна от тях, предназначени за допълнителна преработка, негодни за човешка и животинска консумация--------------------------------------------------